Document ID: 31999R2598

RÅDETS FORORDNING (EF) Nr. 2598/1999
af 7. december 1999
om anden ændring af forordning (EF) nr. 48/1999 om fastsættelse for 1999 af de samlede tilladte fangstmængder for visse fiskebestande og grupper af fiskebestande samt af visse betingelser for fiskeri af disse fangstmængder
RÅDET FOR DEN EUROPÆISKE UNION HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 3760/92 af 20. december 1992 om en fællesskabsordning for fiskeri og akvakultur(1), særlig artikel 8, stk. 4,
under henvisning til forslag fra Kommissionen, og
ud fra følgende betragtninger:
(1) Forordning (EF) nr. 48/1999(2) fastsætter for 1999 de samlede tilladte fangstmængder (TAC) for visse fiskebestande og grupper af fiskebestande samt visse betingelser for fiskeri af disse fangstmængder;
(2) ifølge Rådets forordning (EF) nr. 847/96 af 6. maj 1996 om supplerende betingelser for forvaltningen af TAC og kvoter fra år til år(3) kan præventive TAC forhøjes på de betingelser, der er fastsat i artikel 3, stk. 1, i samme forordning; de pågældende betingelser er opfyldt for bestandene af jomfruhummer i Nordsøen og i Skagerrak, Kattegat og ICES-område IIIbcd og for bestandene af brisling i ICES-område IIa (EF-farvande) og i Nordsøen (EF-farvande);
(3) ifølge de seneste videnskabelige oplysninger kan TAC for torsk i Kattegat forhøjes for 1999, uden at bevarelsesprincipperne tilsidesættes;
(4) endvidere er Fællesskabets andele for østersøsprat blevet ændret som led i de tosidede konsultationer mellem Fællesskabet og Polen om deres gensidige fiskerirettigheder for 1999;
(5) for at sikre Fællesskabets fiskeres udkomme er det vigtigt at indlede dette fiskeri så tidligt som muligt i 1999; det er som følge af sagens hastende karakter absolut nødvendigt at fravige den periode på seks uger, der er nævnt i del I, punkt 3, i protokollen om de nationale parlamenters rolle i Den Europæiske Union, der er knyttet til Amsterdam-traktaten;
(6) forordning (EF) nr. 48/1999 bør derfor ændres i overensstemmelse hermed -
UDSTEDT FØLGENDE FORORDNING:
Artikel 1
Bilaget til denne forordning erstatter de tilsvarende dele af bilaget til forordning (EF) nr. 48/1999.
Artikel 2
Denne forordning træder i kraft på dagen efter offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 7. december 1999.

Labels: 6